CELEX: 62018TA0671
Language: lt
Date: 2021-10-20 00:00:00
Title: Sujungtos bylos T-671/18 ir T-140/19: 2021 m. spalio 20 d. Bendrojo Teismo sprendimas byloje ZU / Komisija (Viešoji tarnyba – Pareigūnai – Perkėlimas dėl tarnybos interesų – Pareigūnų tarnybos nuostatų 12a straipsnis – Psichologinis priekabiavimas – Pareigūnų tarnybos nuostatų 25 straipsnis – Pareiga motyvuoti – Teisė į gynybą ir teisė būti išklausytam – Akivaizdi vertinimo klaida – Gero administravimo principas ir rūpestingumo pareiga – Pareigūnų tarnybos nuostatų 22a straipsnis – Piktnaudžiavimas įgaliojimais – Pareigūnų tarnybos nuostatų 24 straipsnis – Pagalbos prašymas – Prašymo atmetimas – 2017 m. vertinimo procedūra – Vertinimo ataskaita – 2018 m. paaukštinimo procedūra – Siūlymas nepaaukštinti – Atsakomybė)

2021 12 13   
            
            
               LT
            
            
               Europos Sąjungos oficialusis leidinys
            
            
               C 502/19
            
         
      2021 m. spalio 20 d. Bendrojo Teismo sprendimas byloje ZU / Komisija
      
      (Sujungtos bylos T-671/18 ir T-140/19) (1)
      
      (Viešoji tarnyba - Pareigūnai - Perkėlimas dėl tarnybos interesų - Pareigūnų tarnybos nuostatų 12a straipsnis - Psichologinis priekabiavimas - Pareigūnų tarnybos nuostatų 25 straipsnis - Pareiga motyvuoti - Teisė į gynybą ir teisė būti išklausytam - Akivaizdi vertinimo klaida - Gero administravimo principas ir rūpestingumo pareiga - Pareigūnų tarnybos nuostatų 22a straipsnis - Piktnaudžiavimas įgaliojimais - Pareigūnų tarnybos nuostatų 24 straipsnis - Pagalbos prašymas - Prašymo atmetimas - 2017 m. vertinimo procedūra - Vertinimo ataskaita - 2018 m. paaukštinimo procedūra - Siūlymas nepaaukštinti - Atsakomybė)
      (2021/C 502/28)
      Proceso kalba: anglų
      
         Šalys
      
      
         Ieškovas: ZU, atstovaujamas advokato C. Bernard-Glanz,
      
         Atsakovė: Europos Komisija, atstovaujama I. Melo Sampaio, D. Milanowska ir L. Vernier, padedamų advokatų D. Waelbroeck ir A. Duron
      
         Dalykas
      
      Byloje T-671/18 SESV 270 straipsniu grindžiamas prašymas, pirma, panaikinti 2018 m. spalio 12 d. sprendimą perkelti ieškovą į Europos kovos su sukčiavimu tarnybą (OLAF) Briuselyje (Belgija), 2018 m. spalio 29 d. Komisijos raštą, kuriuo ji preliminariai patvirtino, kad jis paskiriamas dirbti į OLAF nuo 2018 m. gruodžio 1 d., ir perdavė jam praktinę informaciją dėl jo grįžimo į Briuselį, ir sprendimą atmesti jo skundus dėl šių dviejų sprendimų ir, antra, prašymas atlyginti žalą, kurią ieškovas tariamai patyrė dėl šių sprendimų, ir byloje T-140/19 SESV 270 straipsniu grindžiamas prašymas panaikinti ieškovo vertinimo ataskaitą už 2017 m., pasiūlymą jo nepaaukštinti 2018 m., sprendimą atmesti 2018 m. sausio 26 d. prašymą dėl pagalbos ir sprendimus atmesti skundus dėl šių trijų sprendimų.
      
         Rezoliucinė dalis
      
      
                  1.
               
               
                  Atmesti ieškinius sujungtose bylose T-671/18 ir T-140/19.
               
            
                  2.
               
               
                  Priteisti iš ZU bylinėjimosi išlaidas, įskaitant susijusias su laikinųjų apsaugos priemonių taikymo procedūra byloje T-671/18 R.
               
            
         (1)  OL C 16, 2019 1 14.